|  |  |
| --- | --- |
| 2016. gada  Rīgā | Noteikumi Nr.  (prot.Nr. § ) |

**Grozījumi Ministru kabineta 2000.gada 2.maija**

**noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas”**

Izdoti saskaņā ar likuma „[Par valsts sociālo apdrošināšanu](http://pro.nais.dati.lv/naiser/text.cfm?Ref=0101032008112000942&Req=0101032008112000942&Key=0103011997100132788&Hash=)"

20.³panta ceturto daļu, 21.¹panta pirmo un otro daļu un 21.² panta trešo daļu

Izdarīt Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas pārmaksātās valsts sociālās apdrošināšanas iemaksas” (Latvijas Vēstnesis, 2000, 161./163.nr.; 2007, 50.nr.; 2008, 198.nr.; 2013, 224.nr.) šādus grozījumus:

1. Papildināt noteikumu nosaukumu aiz vārdiem “apdrošināšanas iemaksas” ar vārdiem “un aprēķināts un pārskaitīts solidaritātes nodoklis”.

2. Izteikt norādi, uz kāda likuma pamata noteikumi izdoti, šādā redakcijā:

“Izdoti saskaņā ar likuma "[Par valsts sociālo apdrošināšanu](http://likumi.lv/doc.php?id=45466)" 20.³panta ceturto daļu, 21.¹panta pirmo un otro daļu un 21.² panta trešo daļu”.

3. Izteikt 1.punktu šādā redakcijā:

“1. Noteikumi nosaka kārtību, kādā Valsts sociālās apdrošināšanas aģentūra:

1.1. aprēķina un atmaksā kalendāra gada laikā pārmaksātās valsts sociālās apdrošināšanas obligātās iemaksas (turpmāk — pārmaksātās obligātās iemaksas) un valsts sociālās apdrošināšanas brīvprātīgās iemaksas (turpmāk — pārmaksātās brīvprātīgās iemaksas);

1.2. aprēķina un atmaksā par pārskata mēnesi faktiski pārmaksātās valsts sociālās apdrošināšanas obligātās iemaksas saistībā ar valsts noteikto minimālo obligāto iemaksu veikšanu, kas radušās likumā “Par valsts sociālo apdrošināšanu” 20.³panta ceturtajā daļā noteiktajā gadījumā (turpmāk – pārmaksātās minimālās iemaksas);

1.3. uzskaita, aprēķina un ieskaita valsts pamatbudžetā solidaritātes nodokli.”

4. Aizstāt 2.punktā vārdus “Pārmaksātās obligātās iemaksas un pārmaksātās brīvprātīgās iemaksas” ar vārdiem “Pārmaksātās obligātās iemaksas, pārmaksātās brīvprātīgās iemaksas un pārmaksātās minimālās iemaksas”.

5. Izteikt 3.punktu šādā redakcijā:

„3. Personas pārmaksātās obligātās iemaksas un pārmaksātās brīvprātīgās iemaksas aprēķina un personai tās no attiecīgā valsts sociālās apdrošināšanas speciālā budžeta atmaksā Valsts sociālās apdrošināšanas aģentūra (turpmāk — aģentūra) atbilstoši katra speciālā budžeta īpatsvaram saskaņā ar likumu par valsts budžetu attiecīgajam gadam.”

6. Papildināt 4.punktu aiz vārdiem “darba devēja pārmaksātās obligātās iemaksas” ar vārdiem “un pārmaksātās minimālās iemaksas”.

7. Papildināt noteikumus ar 5.1punktu šādā redakcijā:

„5.1 Noteikumu 5.punkta nosacījumus nepiemēro, atmaksājot pārmaksātās minimālās iemaksas.”

8. Izteikt 7.punktu šādā redakcijā:

“7. Aprēķinātās pārmaksātās minimālās iemaksas, pārmaksātās obligātās iemaksas, pārmaksātās brīvprātīgās iemaksas un pārrēķināto obligāto iemaksu un brīvprātīgo iemaksu objektu, kā arī solidaritātes nodokli noapaļo līdz veseliem *euro* un centiem, atmetot 0,49 centus un mazāk un noapaļojot līdz centam 0,50 centus un vairāk.”

9. Izteikt 8.1.apakšpunktu šādā redakcijā:

„8.1. pārmaksātās brīvprātīgās iemaksas, kas veiktas no brīvprātīgo iemaksu objekta, kas pārsniedz Ministru kabineta noteikto iemaksu objekta maksimālo apmēru;”

10. Aizstāt 17.punktā vārdus „Valsts ieņēmumu dienesta teritoriālā iestāde” ar vārdiem „Valsts ieņēmumu dienests”.

11. Aizstāt 18.punktā vārdus „Valsts ieņēmumu dienesta teritoriālajai iestādei (kura reģistrējusi darba devēju kā nodokļu maksātāju)” ar vārdiem „Valsts ieņēmumu dienestam”.

12. Papildināt noteikumus ar III¹ un III² nodaļu šādā redakcijā:

“III¹. Pārmaksāto minimālo iemaksu aprēķināšana un atmaksāšana

20.1 Pārmaksātās minimālās iemaksas aģentūra aprēķina katru mēnesi līdz pārskata mēnesim sekojošā trešā mēneša piecpadsmitajam datumam.

20.2 Darba devēja pārmaksātās minimālās iemaksas aģentūra aprēķina no obligāto iemaksu objekta, kas noteikts atbilstoši normatīvajam aktam par kārtību, kādā Valsts ieņēmumu dienests sniedz aģentūrai ziņas par valsts sociālās apdrošināšanas obligātajām iemaksām.

20.³ Aģentūra katru mēnesi līdz 20.datumam nosūta informāciju par pārmaksātajām minimālajām iemaksām Valsts ieņēmumu dienestam, kurš tālāk informē darba devēju un veic pārmaksāto iemaksu atmaksu saskaņā ar likuma „Par valsts sociālo apdrošināšanu” 21.¹panta ceturto daļu.

III². Solidaritātes nodokļa uzskaitīšana, aprēķināšana un ieskaitīšana valsts pamatbudžetā

20.4 Valsts sociālās apdrošināšanas obligātās iemaksas no summas, kas pārsniedz valsts noteikto obligāto iemaksu objekta gada maksimālo apmēru, aģentūra uzskaita kā solidaritātes nodokli.

20.5 Faktiski samaksāto solidaritātes nodokli aģentūra pārskaita valsts pamatbudžetā no katra valsts sociālās apdrošināšanas speciālā budžeta ieņēmumiem atbilstoši katra speciālā budžeta īpatsvaram saskaņā ar likumu par valsts budžetu attiecīgajam gadam.”

13.Papildināt noteikumus ar 27.punktu šādā redakcijā:

„27. Šo noteikumu 1.2.apakšpunkts, 5.1punkts, III1 nodaļa, kā arī grozījumi šo noteikumu 2., 4. un, 7.punktā saistībā ar pārmaksātajām minimālajām iemaksām stājas spēkā 2017.gada 1.janvārī.”

|  |  |
| --- | --- |
| Ministru prezidents  Labklājības ministra vietā –  izglītības un zinātnes ministrs | M.Kučinskis  K.Šadurskis |
|  |  |

15.03.2016 15:51

629

A.Dreimane

67021562, [Airina.Dreimane@lm.gov.lv](mailto:Airina.Dreimane@lm.gov.lv)